Alēns Delons

Alēns Fabjēns Moriss Marsels Delons (; dzimis , miris ) bija franču aktieris un uzņēmējs. Kopš 1999. gada Delonam bija dubultpilsonība — Francijas un Šveices. 20. gadsimta 60. gados Delons kļuva par vienu no Eiropas izcilākajiem aktieriem.

Delons atveidojis lomas vairākās plaši pazīstamās filmās: "Spožajā saulē" (1960), "Roko un viņa brāļi" (1960), "Aptumsums" (1962), "Melodija no pagraba" (1963), "Gepards" (Il Gattopardo, 1963), "Samurajs" (1967), "Baseins" (1969), "Sarkanais aplis" (1970), Borsalino (1970), "Zorro" (1975), "Misters Kleins" (1976), Mort d'un pourri (1977), Trois hommes à abattre (1980) un Notre histoire (1984). Delons filmējies nozīmīgās lomās pie tādiem pazīstamiem režisoriem kā Lukīno Viskonti, Žans Liks Godārs, Žans Pjērs Melvils, Mikelandželo Antonioni un Luijs Mals.

Par lomu filmā "Gepards" Delonu nominēja Zelta globusa balvai. Divas reizes nominēts Cēzara balvai — par lomām filmās "Misters Kleins" un Mort d'un pourri, bet par lomu filmā Notre histoire Delonam Cēzara balvu piešķīra. 1995. gadā Delons ieguva Berlīnes Starptautiskais kinofestivāla goda balvu "Zelta lācis" par mūža ieguldījumu. 2019. gadā saņēma Kannu kinofestivāla balvu "Zelta goda palma".

Pēc 2019. gadā pārciestā smadzeņu insulta Alēns Delons nomira 2024. gada 18. augustā savās mājās Dušī.Miris leģendārais franču kinoaktieris Alēns Delons lsm.lv 2024. gada 18. augustā

 Atsauces 

 Ārējās saites 

 Oficiālā tīmekļa vietne 

Kategorija:1935. gadā dzimušie
Kategorija:2024. gadā mirušie
Kategorija:Odesēnā dzimušie
Kategorija:Franču kinoaktieri
Kategorija:Cēzara balvas ieguvēji
Kategorija:Ar ordeni "Par nopelniem" apbalvotie (Ukraina)